joelniklaus/EU_Wikipedias huggingface dataset:
Gavri

Gavri (; agrāk Gauri) ir apdzīvota vieta Krievijā, Pleskavas apgabala Pitalovas rajona Gavru pagasta centrs. No 1920. līdz 1944. gadam ietilpa Latvijas Abrenes apriņķī (Gauru pagasta centrs). 1932. gadā Gauriem piešķirts biezi apdzīvotas vietas (ciema) statuss.

Gavros atrodas pagasta padome, vidusskola, klubs (kultūras nams), bibliotēka.

Atsauces 

Latvijas ciemi
Latvijas pagastu centri
Pleskavas apgabals
Pitalovas rajons
Gravas (Vidrižu pagasts)

Gravas ir apdzīvota vieta Limbažu novada Vidrižu pagastā, pagasta centrs. Izvietojusies Ķīšupes krastos pie autoceļa P9  no novada centra Limbažiem un  no Rīgas.

Apdzīvotā vieta izveidojusies ceļu krustojumā uz Vidrižu muižas zemes. 1932. gadā Gravām piešķirts biezi apdzīvotas vietas (ciema) statuss. Gravās līdz 1949. gadam atradās Vidrižu pagasta valde, no 1949. līdz 1954. gadam — Gravu ciema centrs. Gravās atrodas pagasta pārvalde, Vidrižu pasta nodaļa, Vidrižu doktorāts, kafejnīca.

Atsauces 

Latvijas pagastu centri
2010.—2011. gada Eirolīgas sezona

2010.—2011. gada Eirolīgas sezona bija 11. starptautiskā basketbola vīriešu klubu sezona Eiropā ULEB pārvaldībā.

Par Eirolīgas čempionu kļuva Atēnu "Panathinaikos" klubs no Grieķijas A1 Ethniki, kas finālā uzvarēja Izraēlas klubu Telavivas "Maccabi" ar rezultātu 78:70.

Kvalifikācija

Regulārā sezona 
Regulārā sezona ilga no 2010. gada 18. oktobra līdz 23. decembrim.

A grupa

B grupa

C grupa

D grupa

Top 16 
Top 16 turnīrs notika laika posmā no 19. janvāra līdz 3. martam. Top 16 turnīra kārtai kvalificējās katras regulārās sezonas grupas pirmās četras vietas ieņēmušās komandas.

E grupa

F grupa

G grupa

H grupa

Ceturtdaļfināli

Fināla četrinieks

Atsauces

Ārējās saites 
 Eirolīgas oficiālā mājaslapa 
 Eurobasket.com Eirolīgas profils 
 ULEB oficiālā mājaslapa 

Vīriešu Eirolīga
2010. gads sportā
2011. gads sportā
Keidels Evanss

Keidels Lī Evanss (; dzimis  Ketrīnā, Austrālijā) ir bijušais profesionālais austrāliešu šosejas riteņbraucējs.

2009. gada 27. septembrī K. Evanss kļuva par pirmo Austrālijas riteņbraucēju, kurš uzvarējis Pasaules čempionātā grupas braucienā, bet 2011. gadā to pašu paveica prestižākā daudzdienu velobrauciena Tour de France kopvērtējumā.

Karjeras sākumā bija pievērsies kalnu riteņbraukšanai, taču kopš 2001. gada startēja šosejas riteņbraukšanā. 2000. gada olimpiskajās spēlēs Sidnejā K. Evanss izcīnīja 7. vietu kalnu riteņbraukšanas sacensībās. 1998. un 1999. gadā izcīnīja Pasaules kausu.

2011. gadā viņš pirmo reizi karjerā kļuva par Tour de France uzvarētāju, velobrauciena vadībā izvirzoties vien priekšpēdējā dienā — braucienā ar atsevišķu startu. 2012. gada Tour de France K. Evanss nesekmīgi startēja izšķirīgajos kalnu posmos un individuālajos braucienos nespēja konkurēt ar uzvarētāju Bredliju Viginsu, kopvērtējumā ieņemot 7. vietu.

Evanss paziņoja, ka 2015. gada februārī noslēgs karjeru. Karjeru viņš noslēdza 1. februārī pēc dalības savā vārdā nosauktās sacensībās.

Sasniegumi lielajās tūrēs

Atsauces

Ārējās saites 

 Oficiālā mājaslapa 

 Riteņbraukšanas federācijas profils 

1977. gadā dzimušie
Austrālijas riteņbraucēji
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Tour de France kopvērtējuma uzvarētāji
Tour de France posmu uzvarētāji
Lada (upe)

Lada () ir Rītupes pieteka Latvijā un Krievijā. Sākas no grāvju sistēmas Kapačovas mežā rietumos no Morozovkas ciema Malnavas pagastā. Tek pa Mudavas zemienes Utrojas nolaidenumu. Augštecē upes gultne regulēta. 1,4 km garumā Latvijas un Krievijas robežupe. Ietek Rītupē pie Vasjkinas ciema lejpus Pitalovas.

Atsauces 

Ludzas novada upes
Krievijas upes
Narvas baseina upes
Latvijas robežupes
Kārsavas novada upes
Lodumka

Lodumka (arī Ladanka, Laudonka, Ludumka, Ludunka, Ļudonka, augštecē — Ludanka; , Ludonka) ir Kūkovas kreisā krasta pieteka Latvijā un Krievijā. Sākas no grāvju sistēmas austrumos no Šķilbēnu pagasta Dagunovas ciema uz Šķilbēnu un Medņevas pagastu robežas. Tek galvenokārt ziemeļaustrumu virzienā. 8 km garumā Latvijas un Krievijas robežupe. Ietek Kūkovā pie Hvorostovas ciema bijušā Purvmalas pagasta teritorijā Krievijā. Lodumkai ir 12 īsas pietekas ar kopgarumu 19 km.

Apdzīvotās vietas upes krastos Latvijā: Šķilbēnu pagasta Dagunova, Medņevas pagasta Dagunova, Rogovski, Vientuļi.

Šķērso valsts autoceļus: P45 (Viļaka—Kārsava), P35 (Gulbene—Balvi—Viļaka—Krievijas robeža (Vientuļi)).

Atsauces 

Balvu novada upes
Krievijas upes
Narvas baseina upes
Latvijas robežupes
Kūkovas pietekas
Viļakas novada upes
Pazlauga

Pazlauga ir Kūkovas kreisā krasta pieteka Balvu novadā. Iztek no Svātiunes ezera, tek galvenokārt austrumu virzienā pa mežainu (augštecē un vidustecē) vai lauksaimniecības apvidu. Lielākā pieteka Puncuļova ietek Pazlaugā 1 km no Pazlaugas ietekas Kūkovā.

Upi šķērso autoceļš P45, lielākā apdzīvotā vieta krastos ir Pazlaugas ciems.

Atsauces 

Balvu novada upes
Narvas baseina upes
Kūkovas pietekas
Baltinavas novada upes
Pernovka

Pernovka () ir Latvijas un Krievijas robežupe Ludzas novadā. Iztek no Sofijskas ezera Krievijā lielā purvu masīvā. Tek pa mežainu un purvainu apvidu galvenokārt ziemeļrietumu virzienā; 10 km garumā ir valsts robežupe. Kādreiz bija Zilupes pieteka, tagad, pēc Zilupes iztaisnošanas, praktiski ietek Zilezerā pa Zilupes vecupi. Vairākas nelielas pietekas, galvenokārt meliorācijas novadkanāli.

Atsauces 

Ludzas novada upes
Krievijas upes
Latvijas robežupes
Brigu pagasts
Ciblas novada upes
Zilupes novada upes
Okafors

Okafors var būt:
 Džalils Okafors — amerikāņu basketbolists;
 Emeka Okafors — amerikāņu basketbolists.

Uzvārdi
2011. gada Pasaules U-19 čempionāts basketbolā

2011. gada Pasaules čempionāts basketbolā U-19 notika Latvijā no 2011. gada 30. jūnija līdz 10. jūlijam. Tas tika aizvadīts trijās pilsētās: Rīgā, Liepājā un Valmierā.

Pasaules čempionāta zelta medaļas izcīnīja Lietuvas valstsvienība, kas finālā uzvarēja Serbiju. Bronzas medaļu izcīnīja Krievijas izlase. Par turnīra vērtīgāko spēlētāju (MVP) tika atzīts Lietuvas izlases līderis Jons Valančūns, kurš bija turnīra līderis arī vairākos statistikas rādītājos.

Latvijas izlase ierindojās 10. vietā.

Arēnas 
Čempionāts norisinājās trijās Latvijas pilsētās: Rīgā, Liepājā un Valmierā. Visas trīs pilsētas organizēja 2009. gada Eiropas čempionātu sievietēm.

Grupu izloze 
Grupu izloze notika , lai noteiktu komandu sadalījumu četrās grupās (A, B, C, D). Vienā grupā nevarēja tikt ielozētas divas komandas no viena groza. Tāpat pirms izlozes bija zināms, ka Latvija un Lietuva nespēlēs vienā grupā, Lietuvai startējot Liepājā un Latvijai Valmierā. Tāpat FIBA vēlējās, lai katrā pilsētā spēlētu vismaz trīs Eiropas komandas, tādējādi Krievija tika nosūtīta uz spēlēšanu kādā no Valmieras grupām.

Grupu turnīrs

A grupa

B grupa

C grupa

D grupa

Astotdaļfināla kārta

E grupa

F grupa

Izslēgšanas spēles 
Cīņa par čempiontitulu

Par 5.—8. vietu

Par 9.—12. vietu

Par 13.—16. vietu

Vietu sadalījums

Atsauces

Ārējās saites 
 Čempionāta mājaslapa

2011. gads sportā
2011. gads Latvijā
Basketbols
Basketbols Latvijā
Sports Rīgā
Plisunka

Plisunka (arī Plusona) ir Zilupes kreisā krasta pieteka Ludzas novadā. Iztek no Plisūna ezera Istras pagastā. Dažkārt par Plisunkas augšteci tiek uzskatīts Zeiļovas strauts (sākas no Zeiļovas ezera). Tek austrumu virzienā pa mežainu apvidu. pa ceļam uzņem Ilza un Pintu ezeru ūdeņus. Ietek Zilupē pie Kausas pilskalna. 0,2 km no ietekas uzņem lielākās pietekas Patmalīšu upes ūdeņus. Plisunku šķērso autoceļš P52, lielākā apdzīvotā vieta krastos — Šuškova.

Atsauces 

Ludzas novada upes
Zilupes novada upes
Endrū Leds

Endrū Leds (; dzimis  Meiplridžā, Kanādā) ir profesionāls kanādiešu hokejists, spēlē kreisās malas uzbrucēja pozīcijā, Kanādas hokeja izlases dalībnieks. Pašlaik (2017) spēlē Nacionālās hokeja līgas vienības Ņujorkas "Islanders" rindās.

Spēlētāja karjera 
2004. gada NHL draftā viņu izraudzījās Karolīnas "Hurricanes" ar kopējo 4. kārtas numuru.

NHL spēlē kopš 2005.—2006. gada sezonas, kas bija pirmā sezona pēc lokauta. Pirmās trīs sezonas pārstāvēja "Hurricanes" klubu. Debijas sezonā viņa pārstāvētais klubs izcīnīja Stenlija kausu. Nākamās trīs sezonas viņš aizvadīja Čikāgas "Blackhawks" sastāvā, 2010. gadā viņš izcīnīja otro Stenlija kausu savā karjerā.

2010. gada vasarā noslēdza līgumu ar Atlantas "Thrashers", kļūstot par tās kapteini. Komandas rindās turpināja spēlēt arī pēc franšīzes pārcelšanās, 2011. gadā mainot nosaukumu uz Vinipegas "Jets". "Jets" kapteinis Leds bija līdz pat 2016. gada februāra otrajai pusei, kad tika aizmainīts uz Čikāgas "Blackhawks".

Kanādas jaunatnes izlašu sastāvā ir izcīnījis zelta medaļu 2005. gada Pasaules čempionātā junioriem.

Ārējās saites 

1985. gadā dzimušie
Kanādas hokejisti
Karolīnas "Hurricanes" spēlētāji
Čikāgas "Blackhawks" spēlētāji
Atlantas "Thrashers" spēlētāji
Vinipegas "Jets" spēlētāji
Ņujorkas "Islanders" spēlētāji
NHL drafta pirmās kārtas izvēles
Britu Kolumbijā dzimušie
Paduja

Paduja (, izrunā: ) ir pilsēta un komūna Veneto reģionā Itālijas ziemeļos. Tā atrodas 40 km uz rietumiem no Venēcijas, kā arī 25 km uz dienvidaustrumiem no Vičencas.

Pilsētā atrodas vairāk nekā 800 gadus vecā Padujas universitāte, kura savulaik tika uzskatīta par vienu no labākajām Eiropā un kurā ilgus gadus strādājis arī Galileo Galilejs.

Nozīmīgākais Padujas apskates objekts ir Skroveņi kapella, kurā atrodas unikāls fresku cikls, kuru 1305. gadā pabeidza Džoto di Bondone. Padujā atrodas arī Svētā Antonija bazilika, kas ir populārs svētceļojumu galamērķis un kurā apbedīti Svētā Antonija pīšļi.

Padujā notiek lielākā daļa darbības Viljama Šekspīra lugā "Spītnieces savaldīšana".

Veneto pilsētas
Flamingi

Flamingi (Phoenicopterus) ir flamingu dzimtas (Phoenicopteridae) vienīgā ģints. Savukārt tā ir vienīgā mūsdienās eksistējošā dzimta flamingveidīgo (Phoenicopteriformes) putnu kārtā. Pie flamingveidīgo kārtas pieder arī izmirusī Palaelodidae dzimta. Reizēm flamingu dzimtu sistematizē kā stārķveidīgo kārtas dzimtu. Flamingu ģintī ir 6 sugas: 4 no tām dzīvo Amerikā, bet divas — Vecajā pasaulē (Āfrikā, Eiropas dienvidos, Āzijas dienvidos un dienvidaustrumos). Visi flamingi ir bridējputni.

Sistemātika 
 kārta Flamingveidīgie (Phoenicopteriformes)
 dzimta †
 ģints †
 dzimta Flamingu dzimta (Phoenicopteridae)
 ģints Flamingi (Phoenicopterus)
 suga 
 suga 
 suga 
 suga 
 suga  (dēvē arī par lielo flamingu)
 suga  (dēvē arī par Amerikas flamingu)

Ārējās saites 
Фламинго

Flamingoveidīgie
Roberts Žanis Briesma-Briesme

Roberts Žanis Briesma-Briesme (1891—1941) bija latviešu strēlnieku pulku un Latvijas Bruņoto spēku virsnieks. Lāčplēša Kara ordeņa un Trīszvaigžņu ordeņa kavalieris.

Biogrāfija 
Roberts Žanis Briesma-Briesme dzimis 1891. gada 7. septembrī Tukumā. Līdz Pirmajam pasaules karam bijis jūrnieks. 
1915. gadā iesaukts Krievijas impērijas karaspēkā. No 1916.g. aprīļa dienēja 4. Vidzemes latviešu strēlnieku bataljonā. Pēc austrumu frontes sabrukuma devās līdz strēlnieku lielākajai daļai uz Krieviju.
1918.g. janvārī pameta dienestu un atgriezās Latvijā. Novembrī sācis organizēt pirmās pašaizsardzības vienības. Piedalījies Latvijas Brīvības cīņās un pēc to noslēguma palicis aktīvajā dienestā.

1924. gadā apbalvots ar Lāčplēša Kara ordeni par 1916. gada decembra kaujām Ložmetējkalnā un pie Skangaļiem.
Dienējis armijas komandiera štābā. Vēlāk bijis bataljona komandieris 4. Valmieras un 9. Rēzeknes kājnieku pulkā.
1939. gadā paaugstināts par pulkvedi un iecelts par 5. Cēsu kājnieku pulka komandieri. Apbalvots ar Triju Zvaigžņu ordeņa IV šķiru.

Pēc Latvijas okupācijas 1940. gadā no armijas atvaļināts. Strādājis Rīgas rūpnīcā Stars par grāmatveža palīgu.
1941. gada janvārī apcietināts sakarā ar dalību patriotiskā organizācijā Latvijas Nacionālais leģions. 1941. gada jūnijā pārvests uz Astrahaņas cietumu. 1941. gada oktobrī Robertam Briesmam-Briesmem tika piespriests nāvessods. Spriedums izpildīts Astrahaņas cietumā 1941. gada 9. decembrī.

Atsauces 

Jura krusta saņēmēji
Lāčplēša Kara ordeņa kavalieri
Latviešu strēlnieku virsnieki
Latvijas ģenerāļi
Padomju represijās nogalinātie
Staņislava ordeņa kavalieri
Triju Zvaigžņu ordeņa virsnieki
Tukumā dzimušie
Vladimira ordeņa kavalieri
Astrahaņā mirušie
Ronalds Ķēniņš

Ronalds Ķēniņš (dzimis  Rīgā) ir latviešu hokejists, spēlē kreisās malas uzbrucēja pozīcijā, Latvijas hokeja izlases dalībnieks. Pašlaik (2021) Ķēniņš spēlē Šveices hokeja līgas kluba HK Lozanna sastāvā.

Spēlētāja karjera 
Hokejista gaitas iesācis Latvijā, jau 16 gadu vecumā Ķēniņš pārcēlās uz Šveici. No 2008. līdz 2011. gadam Ķēniņš spēlēja Šveices B hokeja līgas klubā GCK Lions. 2011.—12. gada sezonā uzbrucējs izcīnīja vietu Šveices hokeja līgas kluba Cīrihes "Lions" pamatsastāvā, kopā ar komandu izcīnot Šveices čempiona titulu.

2013. gada jūlija nogalē Ķēniņš noslēdza līgumu ar NHL klubu Vankūveras "Canucks", taču nākamo sezonu vēl aizvadīja Cīrihes "Lions" sastāvā, kopā ar komandu otro reizi kļūstot par Šveices čempionu. Nākamajā vasarā pārcēlās uz Ziemeļameriku, kur septembra nogalē aizvadīja vienu pārbaudes spēli "Canucks" rindās, taču tad tika nosūtīts uz AHL vienību Jūtikas "Comets".

2015. gada 30. janvārī Ķēniņš tika izsaukts uz NHL, 31. janvāra spēlē pret Bufalo "Sabres" aizvadot savu debiju NHL. Tā arī bija pirmā reize kopš 2011. gada 29. novembra, kad NHL laukumā spēli aizvadīja divi latvieši, "Sabres" rindās spēlējot Zemgum Girgensonam. Divas dienas vēlāk, mačā pret Minesotas "Wild", Ķēniņš pārspēja Devanu Dubniku, gūstot arī savus pirmos vārtus NHL. Sezonas turpinājumā "Canucks" rindās Ķēniņš 30 spēlēs guva 12 rezultativitātes punktus.

2015. gada jūnijā noslēdza viena gada vienvirziena līgumu ar komandu, taču īsi pirms sezonas sākuma tika nosūtīts uz Jūtikas "Comets". Decembra sākumā tika izsaukts uz Vankūveras "Canucks". Kopumā 2015.—16. gada sezonā "Canucks" rindās aizvadīja vien 8 spēles, kurās ar rezultativitātes punktiem neatzīmējās. Vasarā "Canucks" jaunu līgumu ar Ķēniņu nenoslēdza, un hokejists atgriezās Cīrihes "Lions" sastāvā.

"Lions" rindās uzbrucējs aizvadīja divas sezonas, 2018. gadā trešo reizi karjerā kļūstot par Šveices čempionu. Īsi pēc sezonas beigām Ķēniņš noslēdza trīs gadu līgumu ar HK Lozanna. 2019. gadā kopā ar komandu sasniedza Šveices pusfinālu.

Latvijas hokeja izlases rindās spēlējis 2014. gada Olimpisko spēļu turnīrā, kā arī 2011., 2012., 2013., 2014.,2016.,2018.gada Pasaules čempionātos.

Latvijas jaunatnes izlašu sastāvā ir spēlējis 2008. un 2009. gada Pasaules čempionātā U-18 1. divīzijā, 2010. gada Pasaules čempionātā junioriem elites divīzijā, kā arī 2011. gada Pasaules čempionātā U-20 vecuma grupā 1. divīzijā.

Karjeras statistika

Atsauces

Ārējās saites 

 Latvijas Hokeja federācijas profils

1991. gadā dzimušie
Rīgā dzimušie
Latvijas hokejisti
Vankūveras "Canucks" spēlētāji
Šveices hokeja līgas čempioni
Latvijas sportisti 2022. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Hokejisti 2022. gada ziemas olimpiskajās spēlēs
Lūks Šenns

Lūks Šenns (; dzimis  Saskatunā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks. Pašlaik (2020) pārstāv NHL klubu Tampabejas "Lightning".

L. Šena brālis Breidens Šenns arī ir profesionāls hokejists.

Spēlētāja karjera 
2008. gada NHL draftā viņu "Maple Leafs" izraudzījās ar kopējo 5. kārtas numuru. Pirms karjeras NHL viņš trīs sezonas spēlēja WHL klubā Kelowna Rockets. Debijas sezonā NHL (2008—2009) L. Šenns tika iekļauts līgas simboliskajā debitantu izlasē. "Maple Leafs" rindās Šenns ātri kļuva par vienu no komandas vadošajiem aizsargiem.

2012. gada vasarā "Maple Leafs" aizmainīja Šennu uz Filadelfijas "Flyers". Tās sastāvā viņš aizvadīja nākamās četras sezonas, līdz 2015.—16. gada sezonas vidū tika aizmainīts uz Losandželosas "Kings". 2016. gada vasarā noslēdza līgumu ar Arizonas "Coyotes", taču divus gadus vēlāk pievienojās Anahaimas "Ducks". Šennam neizdevās nostiprināties "Ducks" pamatsastāvā un sezonas gaitā viņš tika aizmainīts uz Vankūveras "Canucks". Nākamo sezonu aizvadīja Tampabejas "Lightning" rindās. Tās sastāvā viņš devās laukumā tikai 25 spēlēs, taču kopā ar komandu izcīnīja Stenlija kausu.

L. Šenns Kanādas junioru izlases sastāvā ir izcīnījis zelta medaļu 2008. gada Pasaules junioru čempionātā, kā arī pieaugušo izlases sastāvā izcīnīja sudraba medaļu 2008. gada Pasaules čempionātā.

Atsauces

Ārējās saites 

1989. gadā dzimušie
Kanādas hokejisti
Toronto "Maple Leafs" spēlētāji
Filadelfijas "Flyers" spēlētāji
Losandželosas "Kings" spēlētāji
Arizonas "Coyotes" spēlētāji
Anahaimas "Ducks" spēlētāji
Tampabejas "Lightning" spēlētāji
NHL drafta pirmās kārtas izvēles
Vankūveras "Canucks" spēlētāji
Stenlija kausa ieguvēji
SSDP

Vienkāršas pakalpojumu atklāšanas protokols (SSDP) (), ir tīkla protokols, kurš veidots uz interneta protokolu bāzes informācijas par tīkla pakalpojumiem un to klātbūtni iegūšanai. Šis protokols paveic to bez citu serveru palīdzības un konfigurācijas mehānismiem, tādiem kā DHCP (Dynamic Host Configuration Protocol), vai DNS (Domain Name System) un bez speciālām statiskām konfigurācijām. SSDP protocols ir bāzēts uz UPnP protokola un ir paredzēts mājsaimniecībām vai mazajiem birojiem. Protokolu specificēja Microsoft un Hewlett Packard IETF interenta draftā 1999 gadā.

SSDP protokola adrešu multiraides rezultāti:

 239.255.255.250 (IPv4 site-local address)
 [FF02::C] (IPv6 link-local)
 [FF05::C] (IPv6 site-local)
 [FF08::C] (IPv6 organization-local)
 [FF0E::C] (IPv6 global).

Tīkla protokoli
Lietojuma slāņa protokoli
Klāss Jans Hintelārs

Klāss Jans Hintelārs (; dzimis  Bronhorstā, Nīderlandē) ir profesionals nīderlandiešu futbolists, spēlē uzbrucēja pozīcijā, Nīderlandes futbola izlases dalībnieks. Kopš 2021. gada Hintelārs pārstāv Vācijas Bundeslīgas komandu Gelzenkirhenes "Schalke 04".

Pirms pievienošanās Schalke 04 viņš spēlējis PSV, De Graafschap, AGOVV Apeldoorn, SC Heerenveen, AFC Ajax, Real Madrid C.F. un AC Milan klubu sastāvos. Uz Bundeslīgas klubu K. J. Hintelārs pārgāja 2010. gada augustā.

Futbolists gandrīz katrā klubu sezonā ir bijis viens no kluba vai līgas rezultatīvākajiem spēlētājiem.

2017. gadā Hintelārs pameta Schalke komandu, lai atgrieztos Ajax komandā. 2020. gada decembrī Hintelārs paziņoja, ka pēc 2020-21. gada sezonas beigs savu futbolista karjeru.  Hintelārs atgriezās Schalke 04, noslēdzot līgumu līdz sezonas beigām.

Nīderlandes U-21 izlases sastāvā 2006. gadā kļuva par Eiropas U-21 čempionu. Tāpat pieaugušo izlases sastāvā piedalījās 2008. gada Eiropas čempionātā un 2010. gada FIFA Pasaules kausā.

Sasniegumi 
Ajax

 Eredivisie: 2018–19
 KNVB beker: 2005–06, 2006–07, 2018–19
 Johan Cruijff Schaal: 2006, 2007, 2019

Schalke 04

 DFB Pokal: 2010–11
 DFL Supercup: 2011

Individuālie sasniegumi

 Eerste Divisie labākais vārtu guvējs: 2003–04
 Eerste Divisie sezonas labākais spēlētājs: 2003–04
 Eredivisie labākais vārtu guvējs: 2005–06, 2007–08
 Vācijas Bundeslīgas labākais vārtu guvējs: 2011–12
 AFC Ajax sezonas labākais spēlētājs: 2006

Atsauces

Ārējās saites 

 Mājaslapa  

1983. gadā dzimušie
Nīderlandes futbolisti
Nīderlandes izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2008. gada Eiropas čempionāta futbolā spēlētāji
2012. gada Eiropas čempionāta futbolā spēlētāji
PSV Eindhoven spēlētāji
Madrides "Real" spēlētāji
AC Milan spēlētāji
Gelzenkirhenes "Schalke 04" spēlētāji
Amsterdamas "Ajax" spēlētāji
Gelderlandē dzimušie
Atkārtotā likumu grāmata

Atkārtotā likumu grāmata, arī 5. Mozus grāmata (, Devarīm — "vārdi", "lietas", , Deuteronόmio — "atkārtojums"), ir piektā Vecās Derības un pēdējā Toras grāmata, kas uzrakstīta kā Mozus atvadu runa izraēliešiem pirms viņi iegāja apsolītajā zemē Kanaānā. Grāmata ir iepriekšējo četru grāmatu atkārtojums. Tajā atkārtoti ir iekļauti desmit baušļi, kurus Mozus saņēma Sīnāja kalnā. Viņš uzsvēra, ka šo baušļu ievērošana ir būtiska, lai saglabātu labklājību.

Ārējās saites 

Vecās Derības grāmatas
Tora
Rika

Rika (arī Rīka, latgaliešu: Reika) ir Kūkovas kreisā krasta pieteka Balvu novadā. Iztek no Orlovas ezera Orlovas purva austrumos. Tek pa Adzeles pacēlumu un Mudavas zemieni austrumu virzienā. Augštecē upe tek pa līdzenu purvainu apvidu, upes gultne regulēta. Vidustecē tek pa izteiktu ieleju. Ietek Kūkovā pie Bākarovas, Lielākā pieteka ir 10 km garā Stiglova. Lielākās apdzīvotās vietas krastos ir Šķilbani un Rekova. Upi šķērso autoceļi P45 un P46.

Atsauces 

Balvu novada upes
Narvas baseina upes
Kūkovas pietekas
Viļakas novada upes
Hārtforda

Hārtforda () ir pilsēta ASV, Konektikutas štata administratīvais centrs. 2006. gadā pilsētā dzīvoja 124 512 iedzīvotāji, kas to padarīja par trešo apdzīvotāko štata pilsētu. Pēc 2010. gada ASV tautas skaitīšanas datiem Hārtforda bija septītā lielākā Jaunanglijas pilsēta. Pēc 2010. gada datiem Greater Hartford bija lielākā metropole Konektikutas štatā ar 1 188 841 iedzīvotāju. Pilsēta ir 400 gadus veca, tā ir viena no vecākajām pilsētām valstī. Hārtfordas-Springfīldas metropole ir pazīstama kā "zināšanu koridors", jo šajā apgabalā atrodas 32 koledžas un universitātes, tai skaitā dažas no ASV prestižākajām mācību iestādēm.

Hārtforda ir pazīstama kā "apdrošināšanas galvaspilsēta", jo pilsētā bāzējas vairākas apdrošināšanas kompānijas. Tāpat pilsētā atrodas vecākais ASV publiskās mākslas muzejs (Wadsworth Atheneum), vecākais publiskais parks (Bushnell Park), visvecākais laikraksts (The Hartford Courant), otra vecākā vidusskola (Hartford Public) un līdz iestādes slēgšanai 2009. gadā sestā vecākā opera valstī (Connecticut Opera).

Ārējās saites 

 Mājaslapa 

Konektikutas pilsētas
ASV štatu administratīvie centri
Strauja (upe)

Strauja ir Rītupes kreisā krasta pieteka Ludzas novadā. Iztek no dīķiem dienvidaustrumos no Pušmucovas. Upes gultne visā garumā regulēta. Lielākās pietekas ir Kreiču strauts un Locupeite (abas labās). Ietek Rītupē pie Mazās Zeļčovas. Lielākās apdzīvotās vietas krastos ir Pušmucova un Mērdzene. Upi šķērso autoceļš P49.

Atsauces 

Ludzas novada upes
Narvas baseina upes
Ciblas novada upes
Kārsavas novada upes
Mikaels Granlunns

Mikaels Granlunns (; dzimis  Oulu, Somijā) ir profesionāls somu hokejists, spēlē centra uzbrucēja pozīcijā, Somijas hokeja izlases dalībnieks. Pašlaik (2022) spēlē Nacionālās hokeja līgas kluba Našvilas "Predators" sastāvā.

Mikaela jaunākais brālis Markuss arī ir hokejists.

Spēlētāja karjera 
2010. gada NHL draftā viņu izraudzījās Minesotas "Wild" ar kopējo 9. kārtas numuru.

Karjeru uzsācis Oulu "Kärpät" kluba sastāvā 2007.—2008. gada sezonā Somijas junioru otrajā līgā. Nākamajā sezonā hokejists spēlēja pirmajā Somijas junioru līgā, taču kopš 2008.—2009. gada sezonas M. Granlunns spēlē SM līgas klubu sastāvos. Kopš 2009.—2010. gada sezonas — HIFK sastāvā.

2009.—2010. gada sezonā viņš tika atzīts par līgas pieklājīgāko spēlētāju, kā arī par sezonas labāko debitantu. 2009. gadā viņš tika atzīts par Somijas gada labāko jauno sportistu.

2012.—13. gada sezonā uzsāka spēlēt NHL kluba Minesotas "Wild" rindās. 2012.—13. gada NHL sezonas lokautu pavadīja tās AHL fārmklubā Hjūstonas "Aeros". Turpmākajās sezonās nostiprinājās "Wild" rindās. 2016.—17. gada sezonā ar 69 rezultativitātes punktiem bija rezultatīvākais "Wild" spēlētājs. 2019. gada februārī tika aizmainīts uz Našvilas "Predators".

Somijas hokeja izlases rindās izcīnījis bronzas medaļas 2014. gada olimpiskajās spēlēs, tajās tiekot iekļauts arī turnīra simboliskajā izlasē, kā arī zelta medaļas 2011. gada Pasaules čempionātā un 2022. gada Pasaules čempionātā. Somijas jaunatnes izlašu sastāvā ir startējis 2009. un 2010. gada Pasaules U-18 čempionātā (abos izcīnīta bronzas medaļa), 2009. (7. vieta), kā arī 2010. un 2012. gada Pasaules U-20 čempionātos. 2012. gadā Granlunns turnīru noslēdza kā viens no tā rezultatīvākajiem spēlētājiem, tiekot iekļauts arī turnīra simboliskajā izlasē.

Atsauces

Ārējās saites 

1992. gadā dzimušie
Somijas hokejisti
Minesotas "Wild" spēlētāji
Našvilas "Predators" spēlētāji
Hokejisti 2014. gada ziemas olimpiskajās spēlēs
Olimpiskās bronzas medaļas ieguvēji
NHL drafta pirmās kārtas izvēles
Oulu "Karpat" spēlētāji
Ziemeļpohjanmā dzimušie
Žans Ogists Dominiks Engrs

Žans Ogists Dominiks Engrs (, , dzimis , miris ), plašāk zināms vienkārši kā Engrs, bija franču gleznotājs un zīmētājs, neoklasicisma un romantisma pārstāvis. Viņš bija Žaka Luija Davida māceklis. Engrs tiek uzskatīts par vienu no nozīmīgākajiem 19. gadsimta gleznotājiem.

Biogrāfija 
Engrs dzimis  Montobanā, Dienvidu-Pireneju reģionā, Francijas dienvidrietumos. Viņš bija tēlnieka Žana Marijas Žožefa Engra (1755–1814) vecākais dēls. Viņa māte bija Ana Mulē. 11 gadu vecumā sāka mācīties Tulūzas akadēmijā. Engrs jau jaunībā interesējās par seno un renesanses mākslu un Rafaēlu. 1797. gada augustā viņš devās uz Parīzi, kur kļuva par Žaka Luija Davida skolnieku. Iespaidojoties no viņa, Engrs kļuva uzticīgs neoklasicisma mākslas virzienam. 1806. gadā devās uz Romu, kur nodzīvoja četrpadsmit gadus. 1813. gadā viņš apprecējās. 1820. gadā kopā ar sievu pārcēlās dzīvot uz Florenci, bet pēc četriem gadiem atgriezās Parīzē. 1835. gadā Engrs atkal devās uz Romu, kur kļuva par Romas Franču akadēmijas direktoru. 1841. gadā atgriezās Parīzē, kur nodzīvoja līdz mūža beigām. Miris Parīzē . Engrs savos darbos galveno uzmanību pievērsa krāsām.

Engra gleznas

Atsauces

Ārējās saites 
 

1780. gadā dzimušie
1867. gadā mirušie
Tarnā un Garonnā dzimušie     
Francijas gleznotāji
Juhamati Āltonens

Juhamati Āltonens (; dzimis 1985. gada 4. jūnijā) ir somu hokejists, labās malas uzbrucējs, Somijas hokeja izlases dalībnieks. Pašlaik (2017) Āltonens spēlē SM līgas vienībā Helsinku HIFK.

Spēlētāja karjera 
Savu spēlētāja karjeru Āltonens uzsāka SM līgas kluba Oulu "Karpat" sistēmā. 2003. gada NHL draftā Juhamati izvēlējās Sentluisas "Blues" vienība, taču savā turpmākajā karjerā uz Ziemeļameriku somu uzbrucējs tā arī nedevās. 2003.—04. sezonā, būdams 18 gadus vecs, Āltonens debitēja "Karpat" pirmajā sastāvā. Tiesa, tajā viņš nostiprinājās vien 2005.—06. sezonā. 2005., 2007. un 2008. gadā kluba sastāvā kļuvis par Somijas čempionu hokejā. 2009.—10. sezonu Juhamati aizvadīja Lahti "Pelicans" rindās, taču 2010.—11. sezonā tika izīrēts Kontinentālās hokeja līgas klubam Magņitogorskas "Metallurg".

Pirms 2011.—12. gada sezonas Āltonens noslēdza līgumu ar Magņitogorskas klubu, tajā aizvadot vēl vienu sezonu. 2012.—13. gada sezonu Āltonens aizvadīja Zviedrijas Elitsērijas klubā Rögle BK, savukārt 2013.—14. gada sezonā spēlēja SM līgas vienībā Oulu "Karpat".

2014. gada vasarā Āltonens noslēdza divu gadu līgumu ar KHL jaunpienācēju Helsinku "Jokerit", bet pēc tam pievienojās SM līgas klubam Helsinku HIFK.

Somijas izlases rindās izcīnījis bronzas medaļas 2014. gada olimpiskajās spēlēs, spēlējis arī 2010. un 2011. gada Pasaules čempionātos, 2011. gadā izcīnot Pasaules čempiona titulu.

Ārējās saites 

1985. gadā dzimušie
Somijas hokejisti
Magņitogorskas "Metallurg" spēlētāji
Helsinku "Jokerit" spēlētāji
SM līgas čempioni
Hokejisti 2014. gada ziemas olimpiskajās spēlēs
Olimpiskās bronzas medaļas ieguvēji
Oulu "Karpat" spēlētāji
Ziemeļpohjanmā dzimušie
Jāns Lašāks

Jāns Lašāks (; dzimis  Zvolenā, Čehoslovākijā) ir profesionāls slovāku hokejists, vārtsargs, Slovākijas hokeja izlases dalībnieks. Pašlaik (2014) spēlē Čehijas Ekstralīgas vienībā Liberecas "Bili Tygri".

Spēlētāja karjera 
1999. gada NHL draftā viņu Nešvilas "Predators" izraudzījās ar kopējo 65. kārtas numuru otrajā kārtā. Pēc draftēšanas viņš turpmākās četras sezonas pavadīja Ziemeļamerikā, taču 2003. gadā atgriezās Eiropā. Eiropā viernu sezonu ir spēlējis Krievijas Superlīgas kluba Sanktpēterburgas SKA sastāvā, sešas sezonas pavadīja Čehijas Ekstralīgas kluba HC Pardubice sastāvā, 2009.—2010. gada sezonas pirmo daļu aizvadīja Slovākijas līgas klubā HC Kosice, taču pabeidza to KHL klubā Mitišču "Atlant". 2010.—2011. gada sezonu slovāku hokejists aizvadīja SM līgas klubā Jokerit.

2011. gada vasarā Lašāks atgriezās KHL, pievienojoties Habarovskas "Amur" rindām. 2012.—13. gada sezonas vidū tika aizmainīts uz Maskavas "Spartak". 2013.—14. gada sezonu vārtsargs aizvadīja Slovākijas Ekstralīgas vienībā Trenčīnas "Dukla", taču īsi pirms sezonas beigām pārcēlās uz Liberecas "Bili Tygri".

Slovākijas izlases sastāvā ir spēlējis vairākos Pasaules čempionātos (2000, 2001, 2002, 2003, 2004, 2005, 2006, 2008, 2009, 2011). 2002. gadā Zviedrijā kļuva par Pasaules čempionu, 2000. gadā Krievijā izcīnīja sudraba medaļu un 2003. gadā Somijā tika izcīnīta bronzas medaļa. Tāpat piedalījies divās olimpiskajās spēlēs (2002, 2006).

Ārējās saites 

1979. gadā dzimušie
Banska Bistricas apgabalā dzimušie
Slovākijas hokejisti
Našvilas "Predators" spēlētāji
Sanktpēterburgas SKA spēlētāji
Mitišču "Atlant" spēlētāji
Habarovskas "Amur" spēlētāji
Maskavas "Spartak" spēlētāji
Hokejisti 2002. gada ziemas olimpiskajās spēlēs
Hokejisti 2006. gada ziemas olimpiskajās spēlēs
Čehijas Ekstralīgas čempioni
Helsinku "Jokerit" spēlētāji
Jorkas hercogs

Jorkas hercogs () ir hercoga tituls, kuru angļu, bet vēlāk arī britu karaļi piešķīra saviem ģimenes locekļiem (kopš 15. gadsimta, ar atsevišķiem izņēmumiem, šo titulu nesuši otrie monarhu dēli). Titula nosaukums cēlies no Jorkas, vienas no Britānijas vecākās, pilsētas nosaukuma.

Jorku dinastija 

Pirmā Jorkas hercoga titula piešķiršana notika . Edvards III piešķīra šo titulu savam ceturtajam dēlam Edmundam Lenglijam, Jorku dinastijas aizsācējam, kas strīdējās par Anglijas kroni ar Lankasteru dinastiju (Sarkanās un Baltās rozes karš). Titulu nēsāja pats Edmunds (mira 1402. gadā), viņa vecākais dēls Edvards Norvičs, kurš gāja bojā Azenkūras kaujā 1415. gadā, un dēla radinieks Ričards Plantagenets, kurš pretendēja uz troni, kādu laiku būdams Henrija VI mantinieks, bet krita cīņa pie Veikfīldas, 1460. gadā. Ričarda dēls, kurš kļuva par karali Edvardu IV, Jorkas hercoga titulu piešķīra savam jaunākajam, nepilngadīgajam dēlam Ričardam - vienam no "prinčiem Tauerā", kurš mira, kā tiek uzskatīts, pēc sava tēvoča Ričarda III vēlmes.

Sākot ar titula piešķiršanu Edvarda VI dēlam, pastāv tradīcija, pēc kuras šo titulu nēsā otrie monarhu dēli (jeb, retāk - pirmais no jaunākajiem karaļu brāļiem, gadījumā, kad viņu vecāki paši nav bijuši karaļi).

Tjudori un Stjuarti 

Nākamie Anglijas karaļi Henrijs VIII un Kārlis I nēsāja Jorkas hercoga titulu līdz savu vecāko brāļu nāvei (pēc kā viņi kļuva par Velsas prinčiem). Džeimss II bija Jorkas hercogs līdz kāpšanai tronī. Džeimsa III dēls, pretendents Džeimss III, piešķīra titulu trimdā esošajam otrajam dēlam, Henrijam Benediktam. Viņš bija pazīstams arī kā Jorkas kardināls, un ar viņu arī beidzās karaliskā Stjuartu dinastija, 1807. gadā.

Hannoveri 

Džordžs I, 1716. gadā, Jorkas hercoga titulu piešķīra savam brālim Ernstam Augustam, Osnabrikas bīskapam. Viņš nomira 1728. gadā, neatstājot mantiniekus. 1760. gadā tituls pārgāja pie Edvarda Augusta, otrā Velsas prinča Frederika Luisa dēla un mazdēla Džordža II, kurš nomira 1767. gadā neatstājot mantiniekus. Tad Jorkas hercoga tituls tika piešķirts Frederikam, otrajam karaļa Džordža III, pazīstamam kara pulkvedim. Viņam arī nebija bērnu un viņš nomira 1827. gadā.

Stjuartu un Hannoveru dinastijas Jorkas hercogi nēsāja arī skotu Olbani hercoga titulu ().

Vindzori 

Nākamais Jorkas titulu ieguva karalienes Viktorijas mazdēls Džordžs. Pēc Viktorijas nāves un Edvarda VII kāpšanas tronī, Džordžs V kļuva par Velsas princi un karali. Nākamais Jorkas hercogs bija viņa otrais dēls Džordžs, kurš pēc vecākā brāļa Edvards VIII atteikšanās no troņa 1936. gadā, kļuva par karali (Džordžs VI).

Pašreiz Jorkas hercoga titulu nēsā Endrū, karalienes Elizabetes II otrais dēls. Tā kā viņam nav dēlu (un, ja arī nebūs), pēc viņa nāves tituls atgriezīsies pie kroņa. Visticamākais kandidāts uz šo titulu ir Princis Harijs, Apvienotās Karalistes karaļa Čārlza III jaunākais dēls.

Hercogu tituli
Britu karaliskie tituli
Gorans Bezina

Gorans Bezina (dzimis 1980. gada 21. martā) ir horvātu izcelsmes Šveices hokejists, aizsargs, Šveices hokeja izlases dalībnieks. Pašlaik (2020) spēlē NLB līgas klubā HC Sierre.

Spēlētāja karjera 
Savu profesionālā spēlētāja karjeru Bezina uzsāka 1998. gadā, kad spēlēja Šveices hokeja līgas kluba Fribourg-Gottéron rindās. 1999. gada NHL draftā Goranu izvēlējās Fīniksas "Coyotes" vienība, taču uz Ziemeļameriku Bezina devās vien 2001. gada vasarā. Viņš spēlēja "Coyotes" Amerikas hokeja līgas fārmklubā Springfildas "Falcons", un vien 2003.—04. sezonā ar trim spēlēm debitēja arī Fīniksas kluba rindās. Tiesa, 2004. gada vasarā Bezina atgriezās Eiropā, pievienojoties Genève-Servette HC vienībai, kurā kopš 2006. gada pildīja komandas kapteiņa funkcijas.

Ženēvas kapteinis Bezina bija 10 sezonas pēc kārtas. 2014. un 2015. gadā kopā ar komandu izcīnīja Špenglera kausu. 2016. gada vasarā Bezina pievienojās KHL vienībai Zagrebas "Medveščak", taču 2017. gada janvārī atgriezās Genève-Servette HC rindās, tās sastāvā aizvadot vēl divarpus sezonas.

Šveices izlases rindās Bezina spēlējis vienpadsmit Pasaules čempionātos, kā arī 2006. gada olimpisko spēļu turnīrā.

Ārējās saites 

1980. gadā dzimušie
Splitas-Dalmācijas župānijā dzimušie
Šveices hokejisti
Arizonas "Coyotes" spēlētāji
Hokejisti 2006. gada ziemas olimpiskajās spēlēs
Zagrebas "Medveščak" spēlētāji
Rikardu Karvaļu

Rikardu Albertu Silveira di Karvaļu (; dzimis  Amarantē, Portugālē) ir bijušais profesionāls portugāļu futbolists, spēlēja aizsarga pozīcijā, bijis Portugāles futbola izlases dalībnieks.

Karjera 
Pēc lieliski aizvadītiem jaunieša gadiem dzimtās pilsētas klubā viņš tika uzaicināts uz Porto jaunatnes komandu. 1997. gadā futbolists uzsāka profesionāļa karjeru Leça klubā. 2002.—2003. gada sezonā R. Karvaļu kļuva par visā Eiropā pazīstamu spēlētāju, kad trenējās pie Žuzes Mourinju. 2004. gadā viņš izcīnīja pirmo UEFA Čempionu līgas titulu karjerā. 2004. gada jūlijā portugālis tika aizmainīts uz Anglijas Premjerlīgas klubu Chelsea par 30 miljoniem eiro. Komandas sastāvā viņš izcīnīja divus Premjerlīgas titulus pēc kārtas. 2008. gadā viņš palīdzēja klubam sasniegt UEFA Čempionu līgas finālu, kurā zaudēja pēcspēles 11 m soda sitienu sērijā zaudēja citam Premjerlīgas klubam Manchester United. Šis bija pirmais Čempionu līgas fināls kluba vēsturē. 2009.—2010. gada sezonā R. Karvaļu palīdzēja iegūt pirmo Premjerlīgas titulu kopš 2006. gada. 2010. gada augustā portugālis pārgāja uz La Liga klubu Real Madrid.

Portugāles izlases sastāvā ir spēlējis 2004. gada Eiropas čempionātā, 2006. gada FIFA Pasaules kausā, 2008. gada Eiropas čempionātā un 2010. gada FIFA Pasaules kausā.

Sasniegumi 
Porto

 Portugāles Premjerlīga: 1998–99, 2002–03, 2003–04
 Taça de Portugal: 2002–03
 Supertaça Cândido de Oliveira: 2003
 UEFA Čempionu līga: 2003–04
 UEFA kauss: 2002–03

Chelsea

 Anglijas Premjerlīga: 2004–05, 2005–06, 2009–10
 FA kauss: 2006–07
 Anglijas Līgas kauss: 2004–05, 2006–07
 FA Community Shield: 2005, 2009

Real Madrid

 Spānijas La Liga: 2011–12
 Copa del Rey: 2010–11

Portugāle

 Eiropas čempionāts futbolā: 2016

Atsauces

Ārējās saites 

1978. gadā dzimušie
Portugāles futbolisti
Portugāles izlases futbolisti
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2006. gada FIFA Pasaules kausa spēlētāji
2010. gada FIFA Pasaules kausa spēlētāji
2016. gada Eiropas čempionāta futbolā spēlētāji
FC Porto spēlētāji
AS Monaco FC spēlētāji
Chelsea F.C. spēlētāji
Madrides "Real" spēlētāji
Augšlīgatne

Augšlīgatne (agrāk arī Līgatne, Līgatnes stacija) ir apdzīvota vieta Cēsu novada Līgatnes pagastā, pagasta centrs. Izvietojusies Līgatnes upītes kreisajā krastā pie Rīgas—Valkas dzelzceļa un autoceļu A2 un P32 krustojumā 24 km no novada centra Cēsīm un 64 km no Rīgas.

Līgatnes nosaukums kartēs pirmo reizi parādās 1688. gadā kā Ligastes krogs (Ligast krogh). Apdzīvotā vieta izveidojusies pēc 1898. gada, kad Paltmales muižas īpašnieks izdalīja apbūves gabalus pie uzceltās Līgatnes dzelzceļa stacijas. 1935. gadā Līgatnes stacijas ciemā bija 120 mājas un 595 iedzīvotāji, tam piešķīra biezi apdzīvotas vietas (ciema) statusu.

Līgatnē atrodas pagasta pārvalde, pamatskola (Līgatnes vidusskolas daļa), bērnudārzs, Līgatnes mūzikas un mākslas skola, novada sporta centrs, bibliotēka, pasts.

Atsauces

Ārējās saites 
 Līgatnes novada mājaslapa

Līgatnes pagasts
Cēsu novada ciemi
Latvijas pagastu centri
Latvijas ciemi
Žerārs Pikē

Žerārs Pikē (; dzimis  Barselonā, Spānijā) ir profesionāls spāņu futbolists, spēlē aizsarga pozīcijā, Spānijas futbola izlases dalībnieks. Pašlaik (2021) pārstāv Spānijas La Liga klubu FC Barcelona.

Jaunieša gados spēlēja FC Barcelona jaunatnes komandā, taču profesionāļa karjeru uzsāka Anglijas Premjerlīgas klubā Manchester United 2004. gadā. Tā sastāvā oficiāli spēlēja līdz 2008. gada, taču no 2006. līdz 2007. gadam viņš tika aizdots La Liga klubam Zaragoza. Kopš 2008. gada pārstāv Spānijas La Liga klubu FC Barcelona. Ž. Pikē ir viens no četriem futbolistiem, kurš izcīnījis UEFA Čempionu līgas kausu divus gadus pēc kārtas dažādu komandu sastāvā. Viņš kļuva par Čempionu līgas uzvarētāju 2007.—2008. gada sezonā Manchester United sastāvā un 2008.—2009. gada sezonā FC Barcelona sastāvā. Iepriekšējie trīs futbolisti bija Marsels Desalī (Marcel Desailly), Paulu Souza (Paulo Manuel Sousa) un Samuels Eto'o (Samuel Eto'o). Tāpat FC Barcelona sastāvā ir izcīnījis trīs Spānijas čempiontitulus (2008–09, 2009–10, 2010–11).

Spānijas pieaugušo izlases sastāvā debitēja . Tās sastāvā ir uzvarējis 2010. gada FIFA Pasaules kausā un 2012. gada Eiropas čempionātā.

Sasniegumi 
Manchester United

 Anglijas Premjerlīga: 2007–08
 FA Community Shield: 2007
 UEFA Čempionu līga: 2007–08

Barcelona

 Spānijas La Liga: 2008–09, 2009–10, 2010–11, 2012–13, 2014–15, 2015–16, 2017–18, 2018–19
 Copa del Rey: 2008–09, 2011–12, 2014–15, 2015–16, 2016–17, 2017–18
 Supercopa de España: 2009, 2010, 2011, 2013, 2016, 2018
 UEFA Čempionu līga: 2008–09, 2010–11, 2014–15
 UEFA Superkauss: 2009, 2011, 2015
 FIFA Klubu Pasaules kauss: 2009, 2011, 2015

Spānija

 FIFA Pasaules kauss: 2010
 Eiropas čempionāts futbolā: 2012

Individuālie sasniegumi

 La Liga labākais aizsargs: 2009–10

Atsauces

Ārējās saites 

1987. gadā dzimušie
Katalonijā dzimušie
Spānijas futbolisti
Spānijas izlases futbolisti
Katalonijas izlases futbolisti
2010. gada FIFA Pasaules kausa spēlētāji
2014. gada FIFA Pasaules kausa spēlētāji
2012. gada Eiropas čempionāta futbolā spēlētāji
2016. gada Eiropas čempionāta futbolā spēlētāji
2018. gada FIFA Pasaules kausa spēlētāji
Manchester United F.C. spēlētāji
FC Barcelona spēlētāji
Alvaro Arveloa

Alvaro Arveloa Koka (; dzimis  Salamankā, Spānijā) ir bijušais spāņu futbolists, spēlēja aizsarga pozīcijā, Spānijas futbola izlases dalībnieks.

Jaunieša gados spēlēja Zaragoza un Real Madrid jaunatnes komandu sastāvos. Profesionāļa karjeru uzsāka 2003. gadā Real Madrid B sastāva komandā. Pēc tam divas spēles aizvadīja Real Madrid pirmā sastāva komandā, taču 2006. gadā pārgāja uz citu La Liga klubu Deportivo La Coruña. Pēc pussezonas A. Arveloa pārgāja uz Anglijas Premjerlīgas klubu Liverpool, kā sastāvā spēlēja 2007. gada UEFA Čempionu līgas finālā (zaudējums Milan). Kopš 2009. gada atkal pārstāv Real Madrid.

Spānijas izlases sastāvā spēlējis 2008. gada Eiropas čempionātā un 2010. gada FIFA Pasaules kausā, abos turnīros Spānijas izlase kļuva par čempioniem.

Sasniegumi 
Real Madrid

 Spānijas La Liga: 2011–12
 Copa del Rey: 2010–11, 2013–14
 Supercopa de España: 2012
 UEFA Čempionu līga: 2013–14, 2015–16
 FIFA Klubu Pasaules kauss: 2014
 UEFA Superkauss: 2014

Spānija

 FIFA Pasaules kauss: 2010
 Eiropas čempionāts futbolā: 2008, 2012

Ārējās saites 

1983. gadā dzimušie
Kastīlijā un Leonā dzimušie
Spānijas futbolisti
Spānijas izlases futbolisti
2008. gada Eiropas čempionāta futbolā spēlētāji
2010. gada FIFA Pasaules kausa spēlētāji
2012. gada Eiropas čempionāta futbolā spēlētāji
Liverpool FC spēlētāji
Madrides "Real" spēlētāji
West Ham United F.C. spēlētāji
Akoruņas "Deportivo" spēlētāji
Artilērijas vilcējs

Artilērijas vilcējs — vilcējs, paredzēts artilērijas lielgabalu vilkšanai.

Vēsture 
Artilērijas vilcēji pirmo reizi parādījās Pirmā pasaules kara sākumā. Pirmie artilērijas vilcēji tika būvēti uz lauksaimniecības traktoru bāzes. Šādi vilcēji ļāva ātrāk pārvietot smagākus artilērijas lielgabalus.

Galerija

Skatīt arī 
 C2P
 C7P
 Artilērija
Vienkāršais tīkla pārvaldības protokols

Vienkāršais tīkla pārvaldības protokols jeb SNMP () ir interneta standarta protokols, lai pārvaldītu ierīces IP tīklos. Ierīces, kas atbalsta SNMP, ietver maršrutētājus, komutatorus, serverus, darba stacijas, printerus utt.

To lieto galvenokārt tīkla pārvaldības sistēmās, lai pārbaudītu tīklam pievienoto ierīču atbilstību nosacījumiem, lai veiktu konfigurācijas pārraudzību.

Vienkāršākais tīklu pārvaldības protokols (SNMP-Simple Network Management Protocol) tika izveidots ap 1988. gadu un tam par pamatu ir trīs virzienu izstrādes – HEMS, SGMP, CMOT. SNMP tika pieņemts tikai kā tā laika pagaidu risinājums un ir uzlabota SGMP protokola izstrāde.

Šodien SNMP ir pats populārākais dažādu komerciālo, universitātes un pētniecisko apvienoto tīklu protokols. Standartizēšanas darbība, kas ir saistīta ar SNMP, turpinās, kamēr piegādātāji izstrādā un izlaiž mūsdienu lietojuma pārvaldības programmas, kuras bāzējas uz SNMP. SNMP ir relatīvi vienkāršs protokols, taču tā raksturojumu kopa ir pietiekami spēcīga grūtu problēmu risināšanai. 

Tas ir lietojuma slāņa protokols, kurš ir paredzēts lai atvieglotu parvaldības informācijas apmaiņu starp tīkla iekārtām. SNMP parasti izmanto lai administrators varētu noteikt pakešu skaitu sekundē un tīkla kļūmju koeficentu, tādējādi admistratori spēj vieglāk pārvaldīt tīkla veiktspēju, konstatēt un risināt problēmas. Pārvaldības moddelis - SNMP aģenti ir programmas (vai aparatūras) moduļi, kuri strādā vadāmajās iekārtās. Aģenti vāc informāciju par vadāmajām iekārtām, kurās tie strādā, un padara šo informāciju pieejamu tīklu pārvaldības sistēmām (network management system - NMS) ar SNMP protokola palīdzību.

Komandu tipi-Ja NMS grib vadīt kādu no vadāmām iekārtām, NMS nosūta tai ziņojumu ar norādi par viena no tās mainīgajiem vērtības izmainīšanu. Kopumā vadāmās iekārtas atbild uz trīm komandu tipiem un vienu komandu tipu iniciē paši: Read, Writes,Traversal operations, Traps 

Operācijas-SNMP ir vienkāršais pieprasījuma/atbildes protokols. Ir noteiktas sekojošas 4 SNMP operācijas:
Get (saņem),Get-next (saņem nākamo),Set (uzstādi),Trap (slazds).

Atsauces 

Interneta protokoli
Datortīkli
Frederiks Andersens

Frederiks Andersens (; dzimis  Herningā, Dānijā) ir profesionāls dāņu hokejists, spēlē vārtsarga pozīcijā, Dānijas hokeja izlases dalībnieks. Pašlaik (2021) Andersens spēlē Nacionālās hokeja līgas vienībā Karolīnas "Hurricanes".

Spēlētāja karjera 
2010. gada NHL draftā viņu Karolīnas "Hurricanes" izraudzījās ar kopējo 187. kārtas numuru, taču, tā kā ar spēlētāju līgumu nenoslēdza, 2012. gadā viņu ar 87. numuru izvēlējās Anahaimas "Ducks". 

Profesionāļa karjeru Andersens sāka 2008.—09. gada sezonā, kad sāka spēlēt Dānijas hokeja līgas vienībā Herningas "Blue Fox", taču jau nākamajā sezonā viņš pievienojās Frederikshavnas "White Hawks" rindām, 2009.—10. gada sezonā tiekot atzīts par līgas vērtīgāko spēlētāju, taču 2010.—11. gada sezonā iegūstot sezonas labākā spēlētāja titulu. 2011.—12. gada sezonu aizvadīja Zviedrijas hokeja līgas klubā HC Frölunda, sezonu noslēdzot ar labākajiem vidēji spēlē atvairīto metienu un vidēji spēlē ielaisto vārtu rādītājiem līgā.

2012. gada starpsezonā pievienojās NHL vienībai Anahaimas "Ducks", 2012.—13. gada sezonu gan pilnībā aizvadot tās AHL fārmklubā Norfolkas "Admirals". 2013.—14. gada sezonā kļuva par "Ducks" otro vārtsargu aiz Jonasa Hillera, savukārt 2014.—15. gada sezonā jau kļuva par komandas pamatvārtsargu. 2016. gada jūnijā tika aizmainīts uz Toronto "Maple Leafs".

Dānijas hokeja izlases sastāvā ir spēlējis 2009., 2010., 2011. un 2012. gada Pasaules čempionātos.

Ārējās saites 

1989. gadā dzimušie
Dānijas hokejisti
Anahaimas "Ducks" spēlētāji
Toronto "Maple Leafs" spēlētāji
Karolīnas "Hurricanes" spēlētāji
Vidusjitlandes reģionā dzimušie
Čandīgarha

Čandīgarha (, , , izrunā: ) ir apvienotā teritorija un pilsēta Indijas ziemeļos, kas vienlaicīgi ir administratīvais centrs diviem Indijas štatiem: Pendžābai un Harjānai. Pilsēta neietilpst nevienā no šiem štatiem un ir atsevišķa administratīva vienība. Tā atrodas Indas-Gangas līdzenumā aptuveni 265 km uz ziemeļiem no Indijas galvaspilsētas Ņūdeli. Teritorija austrumos robežojas ar Harjānas štatu, bet no pārējām debesspusēm — ar Pendžābu.

Čandīgarhas teritorijā ietilpst ne tikai Čandīgarhas pilsēta, bet arī dažas apkārtējās pilsētas un vairāki ciemi.

Atsauces

Ārējās saites 

Indijas administratīvais iedalījums
Indijas pilsētas
Supe

Supe var būt:

 Supenkas upes otrs nosaukums.

Cilvēki ar šādu uzvārdu:
 Mihalīna Supe (1923—2002) — nacionālās pretošanās kustības dalībniece Latgalē;
 Pēteris Supe (1920—1946) — latviešu agronoms un nacionālās pretošanās kustības vadītājs Latgalē.

Uzvārdi
Viktors Orbāns

Viktors Orbāns (, dzimis ) ir ungāru labējā spārna politiķis, šībrīža Ungārijas premjerministrs. 

Politiķa karjeru Orbāns uzsāka jau pagājušā gadsimta astoņdesmitajos gados, kad piedalījās labējā spārna Fidesz ( Jauno demokrātu savienība) partijas dibināšanā 1988. gadā. No 1998. līdz 2002. gadam viņš vadīja Ungārijas valdību. 2010. gada parlamenta vēlēšanās Fidesz un Kristīgo demokrātu tautas partijas apvienība ieguva 52,73% vēlētāju atbalstu, kas deva apvienībai vairākumu parlamentā. Orbāns no 2010. gada maija vada Ungārijas valdību. Turklāt viņš ir arī Fidesz partijas līderis.

Atsauces 

1963. gadā dzimušie
Fejēras meģē dzimušie
Ungārijas politiķi
Pašreizējie valstu vadītāji
Patriks Berglunds

Patriks Berglunds (; dzimis 1988. gada 2. jūnijā) ir zviedru hokejists, centra uzbrucējs, Zviedrijas hokeja izlases dalībnieks. Pašlaik (2020) spēlē Zviedrijas hokeja līgas klubā Brynäs IF.

Karjeras laikā aizvadījis 717 spēles Nacionālajā hokeja līgā.

Spēlētāja karjera 
2006. gada NHL draftā Sentluisas "Blues" Berglundu izvēlējās ar augsto 25. numuru, taču Patriks vēl divas sezonas palika savas dzimtās pilsētas IK Vēstero kluba rindās, kas spēlēja Zviedrijas otrajā spēcīgākajā līgā. Uz Ziemeļameriku Patriks devās 2008. gada vasarā, pievienojoties Sentluisas kluba rindām. "Blues" rindās aizvadīja 10 sezonas, līdz 2018. gada vasarā tika aizmainīts uz Bufalo "Sabres", tās sastāvā nākamajā sezonā laukumā dodoties vien 23 spēlēs.

2019. gada vasarā atgriezās Eiropā, pievienojoties Zviedrijas hokeja līgas klubam Djurgårdens IF, taču gadu vēlāk noslēdza līgumu ar Brynäs IF.

Zviedrijas izlases rindās izcīnījis sudrabu 2014. gada Olimpiskajā turnīrā, spēlējis arī 2009. un 2011. gada Pasaules čempionātos, 2009. gadā kopā ar komandu izcīnot bronzas medaļas, bet 2011. gadā - sudraba medaļas.

Ārējās saites 

1988. gadā dzimušie
Vestmanlandes lēnē dzimušie
Zviedrijas hokejisti
Sentluisas "Blues" spēlētāji
Bufalo "Sabres" spēlētāji
Hokejisti 2014. gada ziemas olimpiskajās spēlēs
Olimpiskās sudraba medaļas ieguvēji
NHL drafta pirmās kārtas izvēles